“Batzorde honen helburua izango da ohitura osasungarriak udalerrian sustatzea. Horretarako ohitura horiek aldatu nahi dituztenei azterketa indibidualak egingo zaizkie ohitura osasungarriak euren egunerokotasunean barneratu ditzaten”, dio Jon Ajuria alkateak. Era berean, modu kolektiboan ohitura osasungarriak bultzatzeko programa martxan jartzea da asmoa.